
KLAIPĖDOS LOPŠELIO-DARŽELIO „DU GAIDELIAI“
DIREKTORĖS MARINOS DEGTIAR
 2024 METŲ VEIKLOS ATASKAITA

Nr. 
Klaipėda

I SKYRIUS
STRATEGINIO PLANO IR METINIO VEIKLOS PLANO ĮGYVENDINIMAS

	Klaipėdos lopšelis-darželis „Du gaideliai“ (toliau  ̶ Įstaiga) įgyvendina ikimokyklinio ir priešmokyklinio ugdymo programas. 2024-09-01 duomenimis Įstaigoje ugdyti 158 vaikai, iš jų  ankstyvojo ikimokyklinio amžiaus grupėse – 21 vaikas,  6 ikimokyklinėse  grupėse – 90  vaikai (13 ugdomi valstybine kalba vienoje ikimokyklinėje grupėje), 3 priešmokyklinėse grupėse – 47 vaikai (14 ugdomi valstybine kalba vienoje priešmokyklinėje  grupėje). Įstaigoje dirba 22 pedagogai,  logopedas, meninio ugdymo mokytojas, lietuvių kalbos mokytojas, 2 neformaliojo ugdymo mokytojai (2024 m.     29 etatai) ir 24 nepedagoginiai darbuotojai (26,75 etatai).
2024 metais Įstaiga veikė vadovaudamasi 2024–2026 m. strateginiu planu (toliau  ̶  Strateginis planas) ir 2024 m. veiklos planu (toliau  ̶  Veiklos planas). Įstaigos bendruomenė 2024 m. pasirinko šias prioritetines veiklos kryptis: užtikrinti kokybišką ugdymo proceso organizavimą; užtikrinti sveiką, saugią ir šiuolaikinius ugdymo(si) reikalavimus atliepiančią aplinką.
 Strateginiame ir Veiklos planuose buvo iškelti konkretūs veiklos tikslai ir uždaviniai, numatytos veiksmingos priemonės laukiamam rezultatui pasiekti.
Siekiant Strateginio plano pirmojo tikslo – užtikrinti kokybišką ugdymo proceso organizavimą – Įstaigos veikla buvo orientuojama į galimybių sudarymą kiekvienam ugdytiniui siekti asmeninės pažangos. Strateginiam tikslui pasiekti buvo vykdomi du Veiklos plano uždaviniai:
– įgyvendinant pirmąjį uždavinį – sudaryti sąlygas ugdytis ir gerinti ugdymo proceso kokybę – buvo įvykdytos priemonės, susijusios su ugdymo proceso ir aplinkos užtikrinimu. Vykdant pirmą priemonę (Ugdymo proceso ir aplinkos užtikrinimas), buvo sudarytos galimybės siekti kokybiško ugdymo proceso užtikrinimo (158 ugdytiniams), ikimokyklinio ir priešmokyklinio ugdymo programų įgyvendinimo, veiksmingo, tikslingo gaunamų valstybės, savivaldybės, tėvų įmokų už paslaugas ir paramos lėšų panaudojimo. Šia priemone planuojamos lėšos 56 Įstaigos darbuotojų darbo užmokesčiui, socialiniam draudimui, Įstaigos pastato išlaikymui, komunalinėms paslaugoms ir prekėms įsigyti. Vykdant antrą  priemonę (darbuotojų kvalifikacijos tobulinimas ir atestacijos vykdymas) buvo sudarytos galimybės Įstaigos darbuotojams (vidutiniškai 5 dienas per metus) tobulinti kvalifikaciją. Trečioji  priemonė – vaikų pažinimo ir saviraiškos poreikių tenkinimas. Vykdant šią priemonę buvo sudarytos sąlygos vaikų užimtumui, veiklos įvairovei, gebėjimų, interesų, saviraiškos poreikių tenkinimui pagal Įstaigoje įgyvendinamas neformaliojo vaikų švietimo programas (ikimokyklinio ir priešmokyklinio Sveikos gyvensenos, Fizinio ugdymo, Dailės gebėjimų ir STEAM ugdymo programos) ir kitas Įstaigos, šalies ar tarptautinių projektų, pažintinių-edukacinių ir kultūrinių-saviraiškos renginių programas.
– įgyvendinant antrąjį uždavinį – teikti papildomas paslaugas ir švietimo pagalbą vaikui – buvo sėkmingai įvykdytos priemonės, susijusios su kokybišku vaikų maitinimo organizavimu. Vykdant šią priemonę buvo sudarytos sąlygos Įstaigos vaikams teikti sveikatai palankų, šviežią, šiltą, vietoje pagamintą maistą. Buvo organizuojamas 3 kartų maitinimas. Maisto gamyba buvo vykdoma Geros higienos praktikos, Lietuvos HN15:2005 „Maisto higiena“ reikalavimus atitinkančioje virtuvėje. Įgytas naujas 1 šaldytuvas. Maisto gaminimui buvo užtikrinamas saugių ir sveikų produktų teikimas, atitinkantis maisto saugos reikalavimus. Priemonė finansuojama iš tėvų įmokų už maitinimo paslaugą Klaipėdos miesto savivaldybės tarybos nustatyta tvarka. 2024 m. 100 % mokesčio už maitinimą lengvata buvo taikoma 1 vaikui, 50 % – 32 vaikams. Vykdant šią priemonę buvo teikiama logopedo pagalba 30 Įstaigos ugdytiniams, turintiems kalbos vystymosi raidos, kalbos ir kalbėjimo bei komunikacijos sutrikimų.
Atsižvelgiant į PPT rekomendacijas, parengtos 7 pritaikytos ikimokyklinio ugdymo programos, sudaryta 30 individualios pagalbos planų, teiktas individualizuotas ugdymas, skirta mokytojo padėjėjo pagalba (3 etatai nuo rugsėjo mėn.). Teikta 14 individualių konsultacijų tėvams ir 3 mokytojams. Per metus pilnai ištaisyta kalba 12, iš dalies  - 18 vaikų.
 Pagerėjo VGK veikla: įvyko 7 komisijos  posėdžių, teikiant specialiąją pedagoginę ir psichologinę informaciją, susitariant dėl švietimo pagalbos būdų ir formų, organizuoti 5 renginiai Įstaigos bendruomenei (pranešimai, lankstinukai, Tolerancijos diena, teminė savaitė „Savaitė be patyčių“), teikta metodinė pagalba bendruomenei integruojant į ugdymo procesą socializacijos, prevencinę smurto ir patyčių programą “Zipio draugai“. Įgyvendinant šią programą buvo siekiama, kad vaikai išsiugdytų atsparumą neigiamai aplinkos įtakai, gebėtų susivaldyti, taptų jautresni artimųjų emocinei būsenai bei problemoms.
Siekiant Strateginio plano antrojo tikslo – užtikrinti sveiką, saugią ir šiuolaikinius ugdymo(si) reikalavimus atliepiančią aplinką – buvo siekiama, kad Įstaigos ugdymo sąlygos ir aplinka atitiktų higienos reikalavimus. Strateginiam tikslui pasiekti buvo vykdomi du Veiklos plano uždaviniai:
– įgyvendinant pirmąjį uždavinį – Įstaigos ugdymo sąlygos ir aplinka atitiktų higienos normų reikalavimus, buvo įvykdyti kontroliuojančių institucijų nurodymai. 2024 m. buvo atliktas remontas ir pakeisti baldai 3-uose grupėse. Įrengta sporto salė,  atnaujintas STEAM kabinetas bei įrengtas Lietuvių kalbos kabinetas.
– įgyvendinant antrąjį uždavinį  ̶  pritaikyti Įstaigos aplinkas švietimo reikmėms – buvo vykdomos dvi priemonės (lauko įrengimų, inventoriaus ir baldų grupėse atnaujinimas ir naujausių technologijų ir priemonių įsigijimas). Vykdant pirmą priemonę buvo užtikrinta estetiška, funkcionali, saugi ugdymosi aplinka, atnaujinti baldai. 2024 m. buvo įrengta nauja aplinka SUP vaikams lauke (nupirkta viena lauko pavėsinė ir pritaikyta SUP vaikų poreikiams), inventoriaus ir baldų grupėse atnaujinimas. Vykdant antrąją priemonę – naujausių technologijų ir priemonių įsigijimą – buvo įgytos šiuolaikinius ugdymo(si) reikalavimus atliepiančios metodinės ir informacinės-komunikacinės technologijos. 2024 m. nupirkti 2 interaktyvus ekranai, 2 kompiuteriai, 5 planšetės priešmokyklinio ugdymo amžiaus vaikams.
Padidėjo mokytojų, taikančių inovatyvius metodus ir informacines komunikacines technologijas    (toliau – IKT) skaičius, dėl to ugdymo procesas tapo patrauklesnis, labiau įtraukiantis ir motyvuojantys ugdytinius.
 Įstaigoje įgyvendinamos 4 neformaliojo švietimo programos. Įsigytos interaktyvios ir mobilios  priemonės, kurių pritaikymas vaikų veiklai galimas kaip patalpoje taip ir laukė, nuolat atnaujinama STEAM kabineto priemonių bazė. Nuolat atnaujinama fizinio aktyvumo priemonių bazė.


Finansinė informacija:
	Finansavimo šaltinis
	Lėšos (tūkst. eurų)
	Pastabos


	
	Planas (patikslintas)
	Panaudota lėšų
	Įvykdymas (%)
	

	Savivaldybės biudžetas (SB)
	853,900
	853,306
	99,93
	Liko nepanaudotos lėšos  maitinimo kompensavimui


	Specialioji tikslinė dotacija (VB)
	496,900
	496,561
	99,932
	Liko  dėl Sodros  ir ligos pašalpos mokesčio apvalinimo  

	Įstaigos gautos pajamos (surinkta pajamų SP), iš jų:
	119,200
	90,741
	76,125
	Dėl nestabilaus vaikų lankomumo ir bendro vaikų skaičiaus sumažėjimo  (uždaryta viena grupė)


	Pajamų išlaidos (SP)
	119,200
	75,571
	63,398
	Nepanaudota dalis SP lėšų dėl didelio vaikų sergamumo ir mažesnio lankytinų dienų  skaičiaus


	Projektų finansavimas (ES; VB;SB)
	
	
	
	

	Kitos lėšos (parama 1,2 % GPM ir kt.)
	1,400
	0,160
	11,42
	Lėšos bus panaudotos 2025 m. 

	Iš viso
	1.590,600
	1.513,339
	70,161
	

	Kreditinis įsiskolinimas (pagal visus finansavimo šaltinius) 2025 m. sausio 1 d. 
	AB „Bitė Lietuva“ 34,16 eurų sąskaitą pateikė 2025 m. sausio mėn., 
UAB „Amazis“- 20,57 eurų sąskaitą pateikė 2025 m. sausio mėn.,
UAB „DEZINFA“ – 16,00 eurų  sąskaitą  pateikė 2025 m. sausio mėn.




Buvo atliktas Klaipėdos miesto visuomenės sveikatos biuro patikrinimas 2024 m. balandžio 19 d. patikrinimo akto Nr. MP-16 – pažeidimų ir neatitikimų nerasta. Valstybinė maisto ir veterinarijos tarnybos priežiūros departamento Klaipėdos apygardos priežiūros skyrius atliko planinį patikrinimą 2024 m. kovo 25 d. patikrinimo akto Nr. 37VMĮP-42. Pažeidimų nustatyta nebuvo. Klaipėdos miesto savivaldybės administracijos Švietimo skyriaus vykdytas įstaigos internetinės svetainės struktūros atitikties teisės aktų reikalavimams vertinimas. Atsižvelgiant į 2024-12-16 pažymoje „Dėl Klaipėdos lopšelių-darželių „Du gaideliai“, „Eglutė“, „Žemuogėlė“ internetinių svetainių struktūros atitikties teisės aktų reikalavimams vertinimo“ Nr. ŠV2-16 pateiktas išvadas, svetainės struktūros trūkumai pašalinti.
Liko neišspręstos tokios vidaus ir išorės faktorių sąlygotos problemos: viso pastato renovacija, teritorijos takų ir žaidimo aikštelių atnaujinimas, lauko aikštelių specialiosios dangos įrengimas, elektros instaliacijos visame pastate pakeitimas. Pastato renovacija nėra numatyta artimiausiu metu, planuojami tik daliniai pastato remonto darbai (pastato blokų siūlių taisymas ir šiltinimas). Įstaigos teritorijos takų dangos keitimas nėra numatytas 2025 metais.
Planuodama 2025 m. veiklą, Įstaigos bendruomenė susitarė dėl tokio veiklos prioriteto:
sąlygų ugdytis kiekvienam vaikui teikiant veiksmingą švietimo pagalbą, sudarymas.













II SKYRIUS
METŲ VEIKLOS LŪKESČIAI

1.	Pagrindiniai praėjusių metų veiklos rezultatai
	Metų užduotys (toliau – užduotys)
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	1.1. Parengti Įstaigos dokumentų procesų valdymo sistemą ( toliau – DVS)
	DVS užtikrina dokumentų ir procesų valdymo supaprastinimą
	1. Parengta Įstaigos DVS naudojimo tvarka (iki 2024-05-31)















2. Įrengta visiems bendruomenės nariams prieinama kompiuterizuota darbo vieta (iki 2024-09-01)



3. 100 proc. pedagoginių darbuotojų kuriems priskirta pagal funkcijas, naudoja DVS.
22 proc. Įstaigos dokumentų rengiamų ir saugomų pagal dokumentacijos planą yra elektroniniai
	1.1.Parengtas ir patvirtintas dokumentų valdymo sistemos „Avilys“ naudojimo tvarkos aprašas (įstaigos direktoriaus 2024-01-02 įsakymas Nr. V-1 )
1.2.Įdiegta personalo valdymo sistema „Personalas WEB“, sinchronizuota su Klaipėdos miesto savivaldybės administracijos biudžetinių įstaigų centralizuotos apskaitos skyriumi.
1.3. Įdiegta viešųjų pirkimų valdymo informacinė sistema „EkoCost“ centralizuotų ir decentralizuotų viešųjų pirkimų vykdymui nuo  2024-01-01

2.1. Įrengta visiems bendruomenės nariams prieinama kompiuterizuota darbo vieta nuo 2024-09-01
2.2. Visos grupės aprūpintos nešiojamais kompiuteriais, Įstaigoje veikia bevielis interneto ryšys.
3. 100 proc. darbuotojų (direktorius, direktoriaus pavaduotojai, raštinės administratorius, specialistas), kuriems priskirta pagal funkcijas naudojo DVS ( „Avilys“, „Personalas WEB“, „EkoCost“).
3.1. 100proc. mokytojų  naudojo elektroninį dienyną „Mūsų darželis“.
3.2.60 proc. įstaigos rengiamų dokumentų yra  elektroniniai    (gaunami, siunčiami raštai, įsakymai, viešųjų pirkimų dokumentai)
3.3. Parengtas, suderintas ir patvirtintas Įstaigos dokumentacijos planas DVS „Avilys“.

	1.2. Plėtoti sveikos gyvensenos nuostatas Įstaigoje
	Sudarytos sąlygos formuoti vaikų sveikos gyvensenos įgūdžius sveikatai palankioje aplinkoje
	1.Vykdoma sveikatą stiprinančių mokyklų ir Aktyvių mokyklų tinklo veikla. 80  proc.  įgyvendinamas 2024 metų Sveikatos stiprinimo planas (iki 2024-12-30)
 


2. 80 proc. darbuotojų dalyvauja psichinės sveikatos, emocijų suvokimo ir raiškos renginiuose
 (iki 2024-12-15)









3.Sveikos gyvensenos įgūdžių formuojančiuose renginiuose dalyvauja ne mažiau kaip 90 proc. ugdytinių.














4. Įsigyta ne mažiau kaip 5 vnt. ugdymo priemonių padedančių vaikams formuoti sveikos gyvensenos įgūdžius
	1.Tikslingai vykdoma sveikatos stiprinimo mokyklų tinklo „Aktyvi mokykla“ narystė 100 proc. įgyvendinimas 2024 m.  Sveikatos stiprinimo planas (Fizinio aktyvumo skatinimo grupės ir sveikatos stiprinimo darbo grupės 2024m.  -  veiklų ataskaitos, 2024-12-16 Nr.  V5-4)
2. 100proc. darbuotojų dalyvavo psichinės sveikatos ir psichologinės gerovės stiprinimo mokymuose: „Tarpasmeninis  bendravimas ir asmeninių ribų nubrėžimas“ (2024-05-13 ir 2024-05-20 d.  Klaipėdos miesto visuomenės sveikatos biuro pažymos ).
Psichologinio smurto ir priekabiavimo darbo vietoje prevencijos mokymai įstaigos darbuotojams  2024-09-16 d. 


3. Programų įgyvendinime dalyvavo 100 proc. ugdytinių. Įgyvendintos 2 neformaliojo ugdymo programos: Sveikos gyvensenos, ir Fizinio aktyvumo. Įgyvendinamos: socialinių įgūdžių programos „Zipio draugai“, Smurto ir patyčių prevencijos ir intervencijos programa, Alkoholio, tabako ir kitų psichiką veikiančių medžiagų vartojimo prevencinė programa. Programų įgyvendinimas sudarė palankias prielaidas tikslingai formuoti vaiko fizinio aktyvumo įpročius, sveikos mitybos bei emocinio pakantumo įgūdžius.
4. Formuoti sveikos gyvensenos įgūdžiai vaikams, įsigyta 8 priemonės.

	1.3. Kurti ir/ar atnaujinti saugias edukacines erdves/ugdymosi aplinkas, padedančias veiksmingai siekti ugdymo(si) tikslų įgyvendinimo bei gerinti ugdymosi kokybę
	Pagerinta ugdymo(si) kokybė modernizuojant fizinę Įstaigos aplinką
	1. Įrengti naują fizinio aktyvumo erdvę Įstaigos kieme, kuri atitiks LR higienos normos HN 75:2016“ Ikimokyklinio  ir priešmokyklinio ugdymo programų vykdymo bendrieji sveikatos saugos reikalavimai“ nuostatas (iki 2024-12-30)









2.Atlikti jau esamų kiemo įrengimų
 vertinimą, atsižvelgiant į Lietuvos standarto LST EN 1176 ir HN 131:20215 reikalavimus. Vertinimo pagrindu atlikti įrengimų remonto darbus (iki 2024-09-01)


3. Atnaujinti sporto inventorių bazę, įsigyti naujų, modernių edukacinių priemonių skatinančių ugdytinių aktyvumą 
(iki 204-12-15)
	1. Kiemo teritorijoje įrengtos 3 erdvės. Nauji įrengimai atitinka Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ nuostatas. Naujos aktyvumą ir pažinimą skatinančios erdvės: interaktyvios pažintinės lentos „Pažink gamtos garsus, „Pažink Lietuvos gyvūnus“. „Pažink Lietuvos medžius“ Erdvių įrengimas paįvairino vaikų fizinį aktyvumą, paskatino organizuoti naujus sportinius žaidimus, domėtis Lietuvos flora ir fauna (2024-06 -01)

2. Atlikta vaikų žaidimų aikštelių kontrolė. Kontrolė atliko UAB „Sertifikacija“ 2024-05-21 Nr. 4111 . Kontrolės  metu buvo vertinami visi įstaigos teritorijoje esami objektai. Kontrolės išvada: vaikų žaidimų įranga  atitinka LST EN 1176 1,2,3:2018 reikalavimus.
3. Įrengta atskira sporto salė.  Įgytos priemonės paskatino vaikų fizinį aktyvumą, plėtojo vaikų žinias sveikos gyvensenos srityje.   Ypatingas dėmėsis skirtas dantų ir burnos priežiūrai. Įgytos priemonės: Burnos veidrodukai, Dantų priežiūros bičiulis „Drakoniukas“,  žaisliniai linksmi dantys. Didelis burnos modelis. 




2.	Užduotys, neįvykdytos ar įvykdytos iš dalies dėl numatytų rizikų (jei tokių buvo)
	Užduotys
	Priežastys, rizikos 

	2.1.                       –
	–



3. Veiklos, kurios nebuvo planuotos ir nustatytos, bet įvykdytos

	Užduotys / veiklos
	Poveikis švietimo įstaigos veiklai

	3.1 Patvirtinau   evakuotiems gyventojams priimti planą ir paskyriau atsakingus  už patalpų paruošimą ir pasirengimą
	Direktoriaus įsakymas  2024-10-08 V-48 Sudarytas priemonių planas ir paskirti atsakingi asmenys plano vykdymui 

	3.2 Parengiau, patvirtinau ir paskiriau atsakingą asmenį  lygių galimybių politikos ir jos įgyvendinimo tvarkos aprašą
	Aprašas patvirtintas Direktoriaus įsakymas  2024-02-19 V-13 ir paskelbtas Įstaigos interneto svetainėje

	3.3 Inicijavau 2 grupių edukacinių erdvių atnaujinimą Įstaigoje. 	ugdytinių.
	Suremontuotos 2 lopšelio grupių patalpos, įsigyta naujų baldų, įrangos – pagerintos ugdymo(si) ir poilsio sąlygos 32

	3.4 Inicijavau Visuomenės sveikatos biuro specialisto kabineto atnaujinimą ir aprūpinimą metodinėmis priemonėmis 
	Suremontuotas ir pagal Higienos normų reikalavimus atnaujintas specialisto kabinetas, įsigytos metodinės priemonės bendram neformaliojo mokytojos ir specialisto projektui „Švarūs ir sveiki mano dantukai“.



Direktorė                                                                              Marina Degtiar            2025-01-20
                                                                          (parašas)                                                                                  (data)






